David Hume

David Hume (8 di maiu 1711 - 25 di austu 1776) fu nu filosufu e storicu scuzzisi.
Quannu era ancora n vita, li pirsuni lu pigghiavanu comu storicu.
Scrissi nu munzeddu di granni libbra, ntitulati "La storia di l'Nghilterra" (The History of England).
Ma òi li pirsuni sù cchiù purtati a cunzidirari Hume comu nu mpurtanti filosufu.

Ntâ li so libbra di filosufia, Hume sustinìa ca nu munzeddu di nostri cridenzi nun venunu di la raggiuni.
Mmeci venunu di li nostri istinti e sintimenti.
P'asempiu, la raggiuni nun ni rici quali stigghiu eni a causa ppi n'autra.
Mmeci, nuàutri viriemu na cosa e appoi ni viriemu n'àutra, e tintamu na cunnissioni tra li dui.
Similarmenti, la raggiuni nun ni dici si acchidunu è na pirsuna bona.
Mmeci viriemu ca da pirsuna eni gintili e amichevuli, e pruvamu nu spiciali sintimentu murali.
Pi sta ragghiuni Hume pinzau ca sti sintimenta nun vinieumu di la ragghiuni, e li pirsuni u ciamarru "scetticu" o filosufu "anti-razziunalista".

Hume â statu macari scetticu câ riliggioni. Nun era na pirsuna ca si putissi difiniri "riliggiusa" e a chiddi ca si difinieunu "riliggiusu" nun ci piacìunu i sâ upiniona.
Iddu rissu pâ isempiu ca lu dirittu di l'individuu di putirisi suicidarisi alli vota putìa ssiri na cosa pusitiva.
Ma Hume nun dissi mai apertamenti si crirìa 'nta na divinitati o menu.
'Nta lu 1776, quannu stapìa muriennu, fu mortu bonu cu li so amici e carmu supra l'idea di morri.
Molti pirsuni fuorru supresi di chissu, picchi pinzavanu ca Hume stapìa ppi gghiri 'nta l'infernu.
Oggi li libbra di Hume sunu moltu 'mpurtanti pi li filosufi o li pirsuni ca su 'ntirissati a l'analisi di la riliggiuni.

Oggi li filosufa usanu lu termini 'furchetta di Hume' pa rifiririsi a l'usanza di Hume di ciamari ogni cosa ca putiemu pinzari comu rilazzioni di idee (comu a matimatica) o nu datu di fattu (comu a spirienza o a storia).

Nautru filosufu, Immanuel Kant, liggiu na puoca di libbra di Hume e cangiau a so mintalitati supra na puoca di robba 'mpurtanti.
Kant dissi ca Hume u arrisbigghiau di lu dogmatismu unni rurmìa pi trattari a mitafisica tradizziunali.

Hume, David
Hume, David